Pr Kai Sukles
Ida-Tallinna Keskhaigla
Ravi 18
10138 Tallinn
info@itk.ee			
			
		24.03.2025 nr KV-11.1-1/25/6164-1	

Reservteenistusse kutsumine	

Lugupeetud pr Sukles	

Kuna Kaitseväel ei ole informatsiooni tervishoiutöötajate töötamise kohta tsiviilasutustes, ei ole teada, kui palju Ida-Tallinna Keskhaigla (edaspidi ITK) tervishoiutöötajaid on kutsutud 2025. aastal toimuvale suurõppusele SIIL25.

Oleme pöördunud ITK poole ja palunud asutusel selgitada, kui palju nende tervishoiutöötajatest on saanud kutse õppusele. Järelpärimise tulemusena on hetkel teada, et ITK-le on teada andnud neli tervishoiutöötajat, kes on kutsutud SIIL25-le.

Täiendava uurimise käigus on selgunud, et üks neist on kutsutud üheks nädalaks ning ülejäänud kolm kaheks nädalaks.

Reservväelased saavad koos õppekogunemise kutsega juhised taotluse esitamiseks, kui neil on mõjuv põhjus reservteenistusest vabastamiseks. Palume ITK tervishoiutöötajatel, kellel on selline põhjus, esitada taotlus vastavalt kutsel märgitud juhistele ning edastada see Kaitseressursside Ametile.

Lugupidamisega	

[ allkirjastatud digitaalselt ]

Ahti  Varblane	
	
Kaitseväe peastaabi logistikaosakonna meditsiiniteenistuse ülem
Kaitseväe peaarst